F O R L A G S A F T A L E

Mellem **XXXXXXXXXXXXXX**  
(herefter kaldt forfatteren)  
  
og  
  
**Forlaget**  
   
                                                                \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
  
**1.    Aftalens omfang**  
1. Forfatteren overdrager forlaget eneret til udnyttelse af værket på dansk i trykt form i originaludgave og – efter særskilt aftale med forfatteren - i billigudgave, i bogklub samt til udnyttelse af værket og dele heraf i digital form (herunder offline, i digitale net eller trådløst) samt som print on demand og som lydbog. Sådan digital udnyttelse kan ske direkte af forlaget eller gennem andre.

2. Forlaget har ret til at mangfoldiggøre og udgive værket i et første oplag, der foreløbig er fastsat til: \_\_\_\_\_\_\_\_\_\_\_\_\_\_\_\_\_\_\_\_  eksemplarer, samt i nye oplag/udgaver i det antal eksemplarer, som forlaget bestemmer.  
  
3. Forlaget forpligter sig til at sørge for, at værket markedsføres på sædvanlig måde under hensyn til værkets karakter, afsætningsmuligheder og øvrige omstændigheder, og kan herunder uden udbetaling af honorar lade korte uddrag af værket gengive trykt, digitalt og i auditiv form. Udgivelsestidspunktet er foreløbig fastsat til:  
    \_\_\_\_\_\_\_\_\_\_\_\_\_\_\_\_\_\_\_\_\_ .  
  
4. Manuskript er afleveret ved aftalens underskrivelse / skal afleveres senest den: \_\_\_\_\_\_\_\_\_\_\_\_\_\_\_\_\_\_\_ i digital/elektronisk form.  
  
  
  
**2.    Ophavsret**  
1. Forfatteren erklærer at have den udelukkende ret til udgivelse af værket, og at det ikke er i strid med gældende lov om ophavsret.

**3.    Udgivelsesfrist, forsinkelse og forlagsrettens tilbagegang**  
1. Værket skal være udgivet senest 12 måneder, efter at forfatteren har afleveret fuldstændigt manuskript, medmindre anden udgivelsesdato er aftalt. Sker dette ikke, har forfatteren ret til at hæve aftalen. Forlagsretten går herved tilbage til forfatteren, der er berettiget til at beholde, hvad forlaget allerede har udbetalt som honorar for værket.   
  
2. Hvis værket er udsolgt i trykt form, og forlaget ikke har benyttet sin ret til at udgive nyt oplag, kan forfatteren skriftligt forlange udgivelse af nyt oplag. Hvis forlaget ikke senest 1 måned efter modtagelse af sådan begæring skriftligt har bundet sig til at udgive nyt oplag inden 3 måneder regnet fra acceptens dato, går forlagsretten til værket i trykt form tilbage til forfatteren. Forfatteren kan dog skriftligt acceptere en eventuel senere udgivelsesdato.  
  
3. Værket betragtes som udsolgt i trykt form, hvis højst 5 % af seneste oplag findes på lager.  
  
4. Har forlaget ikke senest 2 år efter underskrivelsen af denne aftale genudgivet værket i digital form, går de digitale rettigheder tilbage til forfatteren, hvis forlaget ikke senest 3 måneder efter at have modtaget skriftlig begæring har bundet sig til at udgive værket digitalt inden 9 måneder fra acceptens dato.  
  
5. Er forlagsretten helt eller delvis gået tilbage til forfatteren, er forlaget berettiget til at sælge eventuelt restoplag på de i denne aftale fastsatte vilkår.  
  
6. De i stk. 1-4 nævnte frister må forlænges i rimeligt omfang, når udgivelsen besværliggøres af produktionsforhindringer. Forlaget kan kun påberåbe sig produktionsforhindringer som baggrund for fristforlængelse, hvis forlængelsens udstrækning og årsag meddeles forfatteren, straks efter at forhindringen er opstået.  
  
  
**4.    Manuskript**  
1. Er manuskriptet ikke afleveret til den aftalte tid eller i den aftalte form, kan forlaget skriftligt give forfatteren en frist på mindst 14 dage til at aflevere/bringe manuskriptet i den anførte stand. Hvis fristen overskrides, kan forlaget hæve aftalen.  
  
2. Forfatteren har ret til at kræve manuskriptet tilbage senest 1 måned efter udgivelsen.  
  
  
   
**5.    Grafisk tilrettelæggelse og illustrationer**

1. Grafisk tilrettelæggelse aftales i samråd med forfatteren.   
  
2. Ved illustrerede værker sker valg af illustrator, illustrationsgrad og illustrationernes placering i forhold til teksten m.v. så vidt muligt i forbindelse med forlagsaftalens underskrivelse. Det aftalte angives i § 22, “Særlige bestemmelser”.  
  
3. Forfatteren kan forsyne sit manuskript med forslag til grafisk tilrettelæggelse, illustrationer m.v.  
  
  
**6.    Salgspris og honorar**

1. Forlaget kan fastsætte en fast pris, en vejledende pris eller vælge ikke at angive nogen salgspris ved salg af værket. Salgsprisen er foreløbig fastsat til en  (   ) fast pris / (   ) vejl. pris      til: \_\_\_\_\_\_\_\_\_\_\_\_\_\_\_\_ kr. excl. moms pr. eksemplar. Senest ved udgivelsen af værket meddeler forlaget skriftligt forfatteren første oplags størrelse og værkets salgspris.  
  
Forlaget kan regulere salgsprisen samt ændre fra en prisform til en anden. Forfatterens honorar beregnes i sådanne tilfælde mindst af værkets salgspris ved udgivelsen, jf. dog §§ 15-16.  
  
    Sælges værket uden nogen angivelse af salgspris, skal der indgås aftale med forfatteren om honoraret.  
  
2. Honoraret er aftalt til:   
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Honoraret udbetales således:   
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.    Honorar - originaludgave**   
  
1. Ved udgivelse i originaludgave udgør honoraret mindst 15 % af den af forlaget til enhver tid fastsatte faste pris eller vejl. pris excl. moms.

2. Udbetaling af honorar fastsættes således, at mindst 1/3 af det beregnede honorar for hele første oplag udbetales ved aftalens underskrivelse eller - hvis manuskript afleveres senere - ved manuskriptets aflevering. Ved første oplag forstås her alle eksemplarer, som forlaget lader trykke inden for 3 måneder efter udgivelsesdatoen. Garantisummen og royalty efter stk. 3 reguleres i overensstemmelse hermed. Der kan dog aldrig ske nedregulering af garantisummen.  
  
3. I følgende tilfælde kan der forhandles om en lavere royalty end nævnt i stk. 1. Denne royalty må ikke være under 10 %, medmindre ganske særlige forhold gør sig gældende:

|  |  |  |
| --- | --- | --- |
| VÆRKSART | OPLAG | GARANTISUM |
| Skønlitteratur, incl.   lyrik og erindringer | 1. oplag   under 800 eks. | 50 % |
| Børne- og ungdoms-   litteratur | Indtil   1.000 eks. | 50 % |

**8.    Honorar - billigudgaver og bogklubudgaver**

1. Ved billigudgaver forstås udgivelser med en udsalgspris, der udgør højst 2/3 af udsalgsprisen for en originaludgave.

|  |  |  |  |
| --- | --- | --- | --- |
| Minimumsvilkår:   SALGSPRIS IFT. ORDINÆRUDGAVE | ANTAL SALGS-   EKSEMPLARER | ROYALTY % | GARANTISUM |
| 2/3 - 1/3 | Indtil 6.000 eks. Fra 6.001-15.000 eks. Fra 15.001 eks. | 7 ½ % 10 %  12 ½ % | 50 % 50 %  50 % |
| 1/3 og derunder |  | 7 ½ % | 50 % |

Royalty beregnes af salgsprisen (vejl. pris) excl. moms.

**9.    Honorar - digital form**

1. Vedr. ebogsudgivelse henvises til ebogsaftale.  
  
2. Ved øvrige digitale udgivelser så print on demand, cd, dvd eller lignende, udgør honoraret 15 % af forlagets vejl. salgspris excl. moms.   
   
3. For anden digital udgivelse, hvor forlaget ikke har fastsat eller ikke kan fastsætte en vejl. salgspris, afregnes honorar af forlagets nettopris excl. moms (pris til forhandler excl. rabat) efter nærmere aftale med henblik på så vidt muligt at beregne et honorar, der svarer til det aftalte honorar af en vejledende salgspris.  
  
  
**10.    Korrektur**  
  
1. Forfatteren har ret og pligt til at læse korrektur på værket uden særskilt betaling. Forlaget lader læse almindelig huskorrektur. Det samme gælder ved følgende oplag/udgaver, hvor genoptryk ikke kan ske på grundlag af bestående sats eller eksisterende film.   
  
2. Hvis forfatteren ændrer i værket, efter at det er ombrudt til tryk, kan forlaget forlange, at forfatteren helt eller delvis skal afholde meromkostningerne, hvis disse overstiger 10 % af udgifterne til prepress.  
  
3. Hvis forfatteren ikke tilbagesender korrekturen til den fastsatte tid, betragtes den som godkendt, og forlaget er berettiget til at lade værket trykke, efter at sættefejl er rettet. Forlaget er imidlertid også berettiget til skriftligt at opfordre forfatteren til at aflevere korrekturen inden for en frist på 14 dage. Overskrides fristen, kan forlaget ved anbefalet brev hæve aftalen eller lade ekstra korrekturlæsning udføre for forfatterens regning.

**12.    Frieksemplarer**  
  
1. Ud over hvert oplag er forlaget berettiget til - uden at betale honorar - at trykke frieksemplarer i et antal, der svarer til 15 % af oplaget samt - hvis værket udgives i digital form - at stille eksemplarer af værket i digital form til rådighed for anmeldere o.l. Frieksemplarer må - uden honorarbetaling - kun anvendes som frieksemplarer til forfatteren, anmeldere eller i reklameøjemed. Frieksemplarer skal af forlaget stemples eller mærkes på anden hensigtsmæssig og tydelig måde.  
   
2. Forfatteren modtager af første oplag 30 frieksemplarer. Af hvert nyt oplag modtager forfatteren 10 frieksemplarer. Forfatteren kan derudover erhverve yderligere eksemplarer fra forlaget til privat brug med rabat.  
  
3. Forfatteren modtager 5 frieksemplarer ved digital udgivelse af værket, f.eks. som CD-rom.  
  
4. Forlaget er pligtig at registrere frieksemplarer på den årlige opgørelse til forfatteren, selv om der ikke skal betales honorar herfor.  
  
  
 **13.    Nye oplag**

1.Ved oplag forstås de eksemplarer, som forlaget lader fremstille på én gang. I hvert nyt oplag bør det anføres, hvilket oplag det drejer sig om.  
  
2. Når trykning af nyt oplag påbegyndes, skal forlaget underrette forfatteren og oplyse oplagets størrelse.  
  
3. Hvis et nyt oplag trykkes senere end ét år efter udgivelsen af første oplag, skal forlaget give forfatteren en passende tid til at foretage de ændringer i værket, som forfatteren måtte ønske.   
  
4. Er der siden værkets udgivelse sket sådanne ændringer i forholdene på det kunstneriske, politiske eller andet område, som ville have afholdt forfatteren eller forlaget fra at udgive værket i den foreliggende form, kan hver af dem kræve, at nyt oplag ikke udgives. Ønsker nogen af parterne at udgive værket i omarbejdet form, må der træffes særlig aftale herom.  
  
 5. Stk. 3 og 4 finder samme anvendelse for digital udgivelse, som sker efter værkets udgivelse i trykt form.  
  
 **14.    Opgørelse**

1. Forlaget skal efter trykning af nye oplag sende forfatteren en skriftlig opgørelse fra trykkeriet. Dette gælder også ved udgivelse af værket i digital form, for eks. som cd.  
  
 **15.    Prisnedsættelse og realisation**  
  
1. Når der er gået mindst et kalenderår efter udgivelsesåret for første oplag, er forlaget berettiget til at sælge restoplaget eller dele heraf til enten nedsat pris eller til en nettopris til forhandler. Ved nedsat pris forstås en salgspris, der højst udgør halvdelen af den ved udgivelsen gældende salgspris. Ved nettopris forstås forlagets pris til forhandler excl. rabat og moms.  
  
2. Ved nedsættelse modtager forfatteren 15 % af den nedsatte pris excl. moms, og ved salg til nettopris modtager forfatteren 25 % af nettoprisen.   
  
3. Inden nedsættelse eller realisation skal forlaget skriftligt orientere forfatteren herom. Forfatteren har ret til - inden 30 dage efter modtagelsen af denne orientering - at købe restoplaget helt eller delvist til en nedsat pris, fratrukket en rabat, som aftales nærmere i hvert enkelt tilfælde.   
 **16.    Makulering**  
  
1. Er der efter nedsættelse eller realisation stadig et restoplag tilbage, er forlaget berettiget til at makulere restoplaget. Forfatteren skal forinden orienteres skriftligt og har ret til - inden 30 dage efter modtagelsen af denne orientering - at overtage restoplaget helt eller delvist til en pris, der aftales i hvert enkelt tilfælde.   
  
**17.    Afregning og opgørelse m.v.**  
1. Der afregnes halvårligt (1/1 – 30/6 samt 1/7 – 31/12). Såfremt der er sket salg som berettiger forfatteren et honorar, skal forlaget senest den 11. juni, henholdsvis den 11. december i det følgende halvår tilstille forfatteren betaling og opgørelse. Opgørelsen skal indeholde følgende oplysninger:  
      
(1) antal trykte eksemplarer ialt af hver trykt udgave i halvåret samt oplysning om digital udgivelsesform,  
(2) antal eksemplarer på lager pr. 1. januar, henholdsvis 1. juli,  
(3) antal beskadigede og bortkomne eksemplarer,  
(4) antal frieksemplarer,  
(5) antal realiserede og efter aftale makulerede eksemplarer,  
(6) antal solgte eksemplarer specificeret under anvendt pris og prisform for hver udgave, trykte og digitale  
(7) forfatterhonorar i henhold til forlagsaftale  
(8) evt. henlæggelse til imødegåelse af retur,  
   
2.Ved udgivelser med fuld returret er forlaget berettiget til at fradrage indtil 10% af opgørelsesperiodens forfatterhonorar for pågældende værk til imødegåelse af retur, således at der sker regulering i følgende årsopgørelse efter faktisk afregnet retur.  
  
3. Hvis forfatteren senest 3 måneder efter modtagelsen af opgørelsen skriftligt udtrykker ønsker herom, skal der tilstiles forfatteren en bekræftelse, udfærdiget af en statsautoriseret eller registreret revisor udpeget eller godkendt af forfatteren, der viser, at opgørelsen er rigtigt udformet i overensstemmelse med stk. 1 og forlagets bogføring. Det sker på forfatterens regning, hvis erklæringen bekræfter opgørelsens rigtighed.  
  
4. Forlaget skal i 5 år opbevare kopier af de opgørelser, der er tilsendt forfatteren, og på forlangende lade forfatteren eller den, hvem forfatteren har bemyndiget hertil, få adgang til dem.  
  
5. Forlagets pligt til at sende opgørelse ophører fra og med det kalenderår, ved hvis begyndelse restoplaget er max. 5 % af sidste oplag. Udgives der derefter nyt oplag, indtræder pligten på ny.   
  
  
**18. Formidling**  
1. Forfatteren overdrager forlaget eneretten til at sælge værket til udgivelse i bogklub og som lydbog på andet forlag, i digital form gennem anden operatør samt til hel eller delvis offentliggørelse i danske dag- og ugeblade, tidsskrifter og antologier i både trykt og digital form. Endvidere overdrages eneforhandlingen af oversættelsesrettighederne til fremmede sprog i både trykt, digital og auditiv form, herunder udnyttelse af det oversatte værk i blade, tidsskrifter, antologier, radio og fjernsyn og som lydbog samt eneforhandlingen af retten til dramatisering og filmatisering.  
  
2. Indtjente honorarer deles med \_\_\_\_\_\_\_ % til forfatteren og \_\_\_\_\_\_\_% til forlaget. Forfatterens andel skal afregnes senest 30 dage efter beløbets modtagelse.   
  
3. Forlaget skal sende forfatteren kopi af alle aftaler og påse, at aftalerne overholdes, og skal informere forfatteren om alle spørgsmål af væsentlig interesse i forbindelse med formidlingen.  
  
4. Denne paragraf kan af hver af parterne opsiges helt eller delvis med 6 måneders varsel til udløb pr. 31. december, dog tidligst til udgangen af det tredje år fra udgivelsen af værket.  
  
  
**21.    Overdragelse af forlagsretten**  
21.1    Forlagets rettigheder efter denne aftale kan kun overdrages til andre ved overdragelse af hele forlaget eller særlige områder deraf.  
  
21.2    Forfatteren skal snarest muligt orienteres om overdragelsen.  
  
  
**22.    Særlige bestemmelser**  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
Af denne kontrakt er 2 enslydende eksemplarer udfærdiget og underskrevet.  
  
  
Dato:

\_\_\_\_\_\_\_\_\_\_\_\_\_\_\_\_\_\_\_\_\_      \_\_\_\_\_\_\_\_\_\_\_\_\_\_\_\_\_\_\_\_\_\_  
Forfatter                                    Forlaget                  
Cpr-nr.:\_\_\_\_\_\_\_\_\_\_\_\_\_\_\_        

Tilgodehavender bedes indsat i mit pengeinstitut:  
Reg.nr. (4 cifre):   \_  \_  \_  \_  
Kontonr. (10 cifre):  \_  \_  \_  \_  \_  \_  \_  \_  \_  \_  
Pengeinstitut og filial:\_\_\_\_\_\_\_\_\_\_\_\_\_\_\_\_\_\_\_\_\_\_